ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤችኣይቪ ኣብ ዓበይቲ፡ 'ኤችኣይቪ ንመናእሰይ ጥራሕ ዘጥቅዕ መስለኒ ነይሩ' 13 ለካቲት 2020 መግለጺ ስእሊ, ኣሽሊ እቲ ቫይረስ ኣብ ደሙ ከምዘሎ ደንጉዩ እዩ ፈሊጡ ብዘጋጠሞ ሕማም መዓንጣ ናብ ሆስፒታል ዝኸደ ወዲ 59 ዓመት ኣሽሊ፡ ንሱ ይኹን እቲ ዶክተር ኤችኣይቪ ክህልዎ ኢሎም ኣይገመቱን። "ቫይረስ እምበር ካሊእ ጸገም የብልካን ኢሎምኒ" ዝብል ኣሽሊ፡ እቲ ቫይረስ ኣብ ደሙ ከምዘሎ ኣይፈልጥን ነይሩ። እቲ ቫይረስ ኣብ ደሙ ከምዘሎ ቅድሚ ሰለስተ ዓመት እዩ ፈሊጡ። ምስ ብዙሓት ደቂ ኣንስትዮ ርክብ ከምዝነበሮን ጥንቃቐ ዝጎደሎ ጾታዊ ርክብ ብምፍጻም በቲ ቫይረስ ከምዝተለኸፈን ይዛረብ። ኣሽሊ እቲ ቫይረስ ኣብ ደሙ ከምዘሎ ደንጉዩ ብምፍላጡ፡ ሕማም ናይ ምክልኻል ዓቕሙ ክዳኸም ገይሩዎ። ተጓንፎ ኣሽሊ ኣብ ብዙሓት ሰባት'ውን ዝረአ እዩ። ተስፋ ዝተገብረሉ ክታበት ኤችኣይቪ ኣይሰመረን 'ኣደይ ኤችኣይቪ ከምዘለኒ ከይነገረትኒ ሞይታ' ኤርትራ፡ ብቲቢ ዝስዕብ ሞት ሕሙማት ኤችኣይቪ፡ ብ83% ጎዲሉ ሓበሬታ ጥዕና ዓዲ እንግሊዝ ከምዝሕብሮ፡ ኣብ 2018 ጥራሕ፡ ካብቶም ዓሰርተ ኣብ ደሞም ኤችኣይቪ ቫይረስ ዘለዎም ልዕሊ 50 ዓመት ዕድሚኦም ሰባት፡ እቶም ሽዱሽተ ደንጉዮም ዝፈለጡ እዮም። ብዕድመ ዝደፍኡ ሰባት ኣብ ጾታዊ ርክብ ኣተኩሮ የብሎምን ዝብል ግጉይ ኣረዳድኣ፡ ምልክታት እቲ ሕማም እንተተርኣዮም'ውን ሰብ ከየስተውዕሎ ከምዝገብር ሰብ ሞያ ጥዕና ይዛረቡ። "ፍትሕ ዝፍጽሙ ልዕሊ ሓምሳ ዝዕድሚኦም ሰባት፡ ጥንሲ ከጋጥም ስለዘይክእል ጥራሕ፡ ንሓደጋ ዝቃልዑ ኣይመስሎምን" ዝብል ኣሽሊ፡ "እቲ ሕማም ናይ መናእሰይ እዩ" ዝብል ግጉይ ኣርዳድኣ ከምዘሎ ይገልጽ። 'ዘይትትንከፍ ይመስለካ' ሓበሬታ ጥዕና ዓዲ እንግሊዝ ከምዘመላኽቶ፡ ኣብ ዝሓለፉ ሓሙሽተ ዓመታት፡ ዕድሚኦም ልዕሊ 45 ዓመት ኣብ ዝኾኑ ሰባት ዘጋጥሙ ብጾታዊ ርክብ ዝመሓላለፉ ርኽሲታት ብሓደ ሲሶ ወሲኾም እዮም። በዓልቲ ሞያ ጥዕና ኖራህ ኦብሪን፡ ብዕድመ ዝደፍኡ ሰባት ኣብ ሓደጋ ክወድቁ ዝኽእሉ ኣይመስሎምን ትብል። ቅድሚ ዓመታት ብኤችኣይቪ ዝተትሓዘት ጓል 63 ዓመት ካረን ኖርተን ድማ "መብዛሕቴና ዘይንትንከፍን፡ ኣባና ዘይበጽሕን እዩ ዝመስለና" ትብል። መግለጺ ስእሊ, ካረን ዋላ ብዙሓት ሰብ ሞያ ልዕሊ 50 ዓመት ኣብ ዝኾኑ ሰባት እቲ ቫይረስ ክርከብ ትጽቢት ከመዘይገብሩ እትገልጽ ካረን "ኩልና ኣብቲ ክሊ ዕድመ ዘለና 'ውን እንሓስቦ ነገር ይመስለኒ" ትብል። "ኣቦኻ ወይ ኣዴኻ እዚ ሕማም ክርከቦም ይኽእል እዩ ኢልካ ክትሓስብ ኣይትደልይን፤ ግን ከጋጥም ዝኽእል እዩ።" ካረን ክበጽሓ ካብ ዝኽእል መምግላል ንምድሓን፡ እቲ ቫይረስ ኣብ ደማ ከምዘሎ ንነዊሕ እዋን ኣይተዛረበትን። "ጥንቃቐ ዝጎደሎ ጾታዊ ርክብ እንተፈጺምካ ከጋጥመካ ይኽእል እዩ፤ ኣነ ህያው ምስክር እየ" ትብል። ብኣጋ መድሓኒታት እቲ ቫይረስ ምውሳድ ዝጅምሩ ሰባት፡ ብህይወት ዝጸንሕሉ ዕድመ ምስቲ ኤችኣይቪ ዘይብሉ ሰብ ተመሳሳሊ እዩ። እቲ ቫይረስ ምስኣጋፈሐ ዝውሰድ ሕክምና ግን ምስቶም ቀዲሞም ዝጀመሩ ሰባት እንትወዳደር፡ ቀልጢፉ ንሞት ናይ ምቅላዕ ዕድሉ ብዓሰርተ ዕጽፊ ዝዛየደ እዩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
